###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2019. január 24-én** megtartott üléséről(**2019/I. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Gyurcsek János alpolgármester, Molnár Pál, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Dr. Kovács László képviselők

Kovács Szilvia alpolgármester, Rózsa Sándor jegyző Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Nyester Ferenc önkormányzati tanácsadó, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:**, Dobos László polgármester, Dr. Kanász-Nagy László, Andrási András, Lengyel János képviselők

**Gyurcsek János alpolgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 7 fő megjelent, az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendet.

Van-e további napirendi javaslat?

További napirendi javaslat nem hangzott el.

**Gyurcsek János alpolgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat kiegyenlítő bérrendezési alap támogatás igénylésére | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 7 igen szavazat, nemleges szavazat, tartózkodás nem volt

**1/2019. (I.24.) „kt.” sz. h a t á r o z a t**

**a Karcag Városi Önkormányzat Képviselő-testülete 2019. január 24-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Gyurcsek János alpolgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat kiegyenlítő bérrendezési alap támogatás igénylésére |

**Gyurcsek János alpolgármester:** Röviden ismertette az előterjesztést, majd javasolta a köztisztviselői illetményalap 46.500,- Ft-ban történő megállapítását és a pályázat benyújtását.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Nagyon fontosnak tartja ennek a pályázatnak a benyújtását. A bizottság is megtárgyalta a napirendet, egyhangúan támogatta és a képviselő-testületnek is elfogadásra javasolta.

További kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 7 igen szavazat. Nemleges szavazat és tartózkodás nem volt.

**2/2019. (I.24.) „kt.” sz. h a t á r o z a t**

**kiegyenlítő bérrendezési alap támogatás igényléséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) és f) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Karcag Városi Önkormányzat a Magyarország 2019. évi központi költségvetéséről szóló 2018. évi L. törvény 3. számú melléklete I. 12. pontja alapján kiegyenlítő bérrendezési alap támogatására pályázatot kíván benyújtani.
2. A Karcag Városi Önkormányzat vállalja, hogy 2019. évre vonatkozóan a köztisztviselői illetményalap összegét 46.500,- Ft-ban állapítja meg.
3. A Képviselő-testület felkéri a Karcagi Polgármesteri Hivatalt az 1. pontból adódó feladatok elvégzésére.
4. A Képviselő-testület felhatalmazza az Önkormányzat Polgármesterét és Jegyzőjét a pályázathoz szükséges nyilatkozatok megtételére és a pályázat benyújtására.

Felelős: Szabóné Bóka Réka, költségvetési csoportvezető

Határidő: 2019. január 25.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben

**Gyurcsek János alpolgármester:** Bejelentette, hogy a napirendek megtárgyalásának a végére értek, majd ismertette, hogy legközelebb munkaterv szerint

**2019. január 31-én (csütörtökön) 15 órai kezdettel,**

közmeghallgatással egybekötve ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Gyurcsek János alpolgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
| Dobos László |  |
| polgármester helyett: |  |
|  |  |
| **(: Gyurcsek János :)** | **(: Rózsa Sándor :)** |
| alpolgármester | jegyző |